Ружа Велчева
Отломки от времето…

chitanka.info

Отломки от времето

песъчинка по песъчинка

безвъзвратно

засипват душата ми

Господи

как едрее пустинята в мен

Бог високо

край мене миражи

светят в мрака

кости на врагове

и приятели

тъмен вятър замита

случайните стъпки

забравена песен

жажда

омагьосва кръвта

и змията в краката ми

не е вече заплаха

а изход жадуван

Песъчинка по песъчинка

изтича времето

заключва душата ми

Само зелените извори

очите

чакат все така този

който ще коленичи

за спасителна глътка вода

в пустинята

в душата ми

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.